**ΕΝΔΕΙΚΤΙΚΕΣ ΑΠΑΝΤΗΣΕΙΣ**

***Ερώτηση 1η***

**Αποδεκτή απάντηση (100%)**

Η αφίσα απευθύνεται σε όλα τα μέλη της σχολικής κοινότητας (μαθητές, καθηγητές, γονείς)

**Μερικώς αποδεκτή απάντηση (75%)**

Αν αναφέρει τους μαθητές και ένα μόνο από τα άλλα μέλη της σχολικής κοινότητας.

**Μερικώς αποδεκτή απάντηση (50%)**

Αν αναφέρει μόνο τους μαθητές.

**Μερικώς αποδεκτή απάντηση (25%)**

Αν αναφέρει μόνο τους καθηγητές ή μόνο τους γονείς.

**Μη αποδεκτή απάντηση**

Οποιαδήποτε άλλη

***Ερώτηση 2 η***

**Αποδεκτή απάντηση (100%)**

Διεύθυνση Δ/βάθμιας Εκπ/σης Β΄ Αθήνας

Επαρχιακό Γραφείο Μέσης Εκπ/σης Πάφου

**Μερικώς αποδεκτή απάντηση (50%)**

Μόνο έναν από τους 2 φορείς:

ή Διεύθυνση Δ/βάθμιας Εκπ/σης Β΄ Αθήνας

ή Επαρχιακό Γραφείο Μέσης Εκπ/σης Πάφου

**Μερικώς αποδεκτή απάντηση (25%)**

Αν συμπεριλάβει στην απάντηση και την Ευρωπαϊκή ένωση (Πρόγραμμα δια βίου μάθηση)

**Μη αποδεκτή απάντηση**

Οποιαδήποτε άλλη απάντηση

***Ερώτηση 3 η***

α) Η ρητά διατυπωμένη έννοια πάνω στην αφίσα είναι «εκφοβισμός των εφήβων»

β) Το φαινόμενο του εκφοβισμού των εφήβων προβάλλεται με τη στάση του σώματος . Συγκεκριμένα, αφενός το εικονιζόμενο κορίτσι έχει έκφραση θλιμμένη , φαίνεται ότι δε θέλει να έχει επικοινωνία με κανένα και δείχνει να είναι σε αδιέξοδο , όπως και τα περισσότερα θύματα του εκφοβισμού. Τα χέρια δείχνουν το στιγματισμό που υφίσταται από ομάδα ομηλίκων. Αφετέρου, ο δεύτερος έφηβος κρύβοντας το πρόσωπο του δείχνει το πόσο πληγωμένος νιώθει από τη συμπεριφορά κάποιων. Η απελπισία και το ψυχολογικό βάρος που αισθάνεται κάποιος που εκφοβίζεται , διασύρεται, στοχοποιείται, κακοποιείται ή απειλείται, δικαιολογούν τη συγκεκριμένη στάση. (100 λ.)

***Ερώτηση 4 η***

**Αποδεκτή απάντηση (100%)**

* Οι σημαίες Ελλάδας –Κύπρου που υπάρχουν στο λογότυπο αναφέρονται στις συγκεκριμένες χώρες που συμπράττουν στο Ευρωπαϊκό Πρόγραμμα.
* Η Διεύθυνση Δ/βάθμιας Εκπ/σης Β΄ Αθήνας και το Επαρχιακό Γραφείο Μέσης Εκπ/σης Πάφου αποτελούν τους φορείς των δύο χωρών που υλοποιούν το συγκεκριμένο Πρόγραμμα.
* Η Αργώ, η αρχαιοελληνική τριήρης, συμβολίζει τον ταξιδευτή που έχει όραμα και ιδανικά και απορρίπτει εκφοβιστικές συμπεριφορές, συνδέοντας επιπλέον τις δύο χώρες της Μεσογείου.
* Το ανοικτό βιβλίο στη θέση των ιστίων της τριήρους συνδέεται τόσο με τους κατεξοχήν αποδέκτες του μηνύματος της αφίσας, τους μαθητές , όσο και με το ταξίδι της γνώσης ως τρόπος πρόληψης και αντιμετώπισης της ενδοσχολικής βίας.
* Η λέξη Παιδ(ε)ία, ενσωματωμένη στον ήλιο, με τη διπλή ανάγνωση: α) Παιδιά, ως κύριους αποδέκτες του μηνύματος της αφίσας, β) Παιδεία , ως τρόπος αντιμετώπισης του εκφοβισμού, μέσω της καλλιέργειας του ανθρωπιστικού ιδανικού, σε συνδυασμό με τη φράση ΟΧΙ ΒΙΑ, ενσωματωμένη στο σύννεφο, αποτελούν το σύνθημα του Προγράμματος κατά του εκφοβισμού των Εφήβων.

**Μερικώς αποδεκτές απαντήσεις**

Ορισμένες από τις παραπάνω

**Μη αποδεκτή απάντηση**

Οποιαδήποτε γενικόλογη περιγραφή του λογότυπου χωρίς σύνδεση με το περιεχόμενο της αφίσας.